**Pornaisten eläkkeensaajat ry PÖYTÄKIRJA**

**Sääntömääräinen kevätkokous**

Aika 11.3.2015 klo 10

Paikka Halkian Työväentalo

1. Kokouksen avaus

Puheenjohtaja Matti Leivoja avasi kokouksen ja toivotti osallistujat tervetulleiksi.

1. Todetaan läsnäolijat

Liitteen 1 mukaiset 24 jäsentä.

1. Kokouksen laillisuus ja päätösvaltaisuus

Todettiin kokous lailliseksi ja päätösvaltaiseksi.

1. Esityslistan hyväksyminen

Esityslista (liite 2) hyväksyttiin.

1. Kokousvirkailijoiden valinta

Kokouksen puheenjohtajaksi valittiin Matti Leivoja.

Kokouksen sihteeriksi valittiin Jorma Laukka.

1. Pöytäkirjantarkastajien ja ääntenlaskijoiden valinta

Pöytäkirjantarkastajiksi valittiin Irma Lumen- Nurminen ja Veikko Kippilä.

1. Vuoden 2014 vuosikertomus

Hyväksyttiin vuoden 2014 vuosikertomus (liite 3).

1. Vuoden 2014 tilinpäätös ja toiminnantarkastajien lausunto siitä

Taloudenhoitaja esitteli vuoden 2014 tilinpäätöksen ja luettiin toiminnantarkastajien lausunto siitä (liitteet 4 ja 5).

1. Vuoden 2014 tilinpäätöksen vahvistaminen

Vahvistettiin vuoden 2014 tilinpäätös.

1. Vastuuvapauden myöntäminen hallitukselle ja muille vastuuvelvollisille vuodelta 2014

Myönnettiin vastuuvapaus hallitukselle ja muille vastuuvelvollisille vuodelta 2014.

1. Yhdistyksen edustajien valinta niiden yhteisöjen kokouksiin, joissa yhdistys on jäsenenä

EKL:n itäisen alueen kokouksissa yhdistystä edustavat puheenjohtaja ja sihteeri.

Muut valinnat tehdään tilanteen mukaan.

1. Muut esille tulevat asiat

Falunin MM- kisaveikkauksessa lähimmäs osuivat urheilutietäjät Kauko Sihvonen, Hilkka Lahtinen, Inkku Mattila ja Jorma Laukka. Arvonnassa heistä kahvipaketin voitti Jorma.

Päätettiin esittää Uusimaa- lehdelle, että se jakaisi niput sunnuntai- numeroitaan yhteisjakelupisteisiin Halkian Metsäkylässä ja Jokiniemessä. Sihteeri tekee esityksen.

Matti Leivoja oli edustamassa yhdistystämme EKL:n hiihtomestaruuskilpailuissa Kajaanissa ja sijoittui M75 sarjan perinteisellä 3 km:llä hienosti neljänneksi. Leivoja kertoi, että kisarata Vimpelinvaaralla oli haastava ja mäet isoja. Ilmoittautujia oli kaikkiaan n. 40 mutta peruutuksiakin oli tullut. Vettä ja räntää tuli koko kisojen ajan. Matti ja Leena osallistuivat myös yhteiselle laturetkelle sunnuntaina. Ensi vuoden kisojen pitopaikka on vielä auki.

Irma Lumen- Nurminen ja Inkku Mattila osallistuvat piirin Toimihenkilöpäiville 27.3. Käpylän Työväentalolla. On hyvä, että erilaisiin koulutustilaisuuksiin ja yhteistapaamisiin yhdistyksestämme osallistuisi mahdollisimman moni.

Irma kertoi, että boccian EKL:n suomen mestaruuskisoihin henkilökohtaisessa sarjassa Porvoossa 16.-17.3. osallistuvat Matti Leivoja, Matti Ahonen, Irma Lumen- Nurminen ja Jorma Laukka.

Piirin joukkuemestaruuskisoihin meiltä osallistuu kaksi joukkuetta: Pornainen I, jossa heittävät kapteeni Jorma Laukka, Irma Lumen- Nurminen, Matti Ahonen ja Eino Partanen ja Pornainen II, jossa heittävät kapteeni Matti Leivoja, Irena Tuomisto, Marketta Partanen ja Inkku Mattila.

Jaettiin kevään kuntohaasteen lomakkeita ja kannustettiin jäseniä osallistumaan siihen niin, että olemme jälleen ainakin Itä- Uusimaan ykkösiä.

Päätettiin, että puheenjohtaja kysyy Sirpaa ja Oskaria Turun Aurasta viihdyttämään Helatorstaihipoissa.

Todettiin Iris Nurmen esittämänä että perinteinen kevätretki Vermijärvelle tehdään.

1. Kokouksen päättäminen

Puheenjohtaja kiitti osallistujia aktiivisuudesta ja päätti kokouksen klo 11.30.

Pöytäkirjan vakuudeksi:

Matti Leivoja Jorma Laukka

Puheenjohtaja Sihteeri.

Pöytäkirja tarkastettu ja todettu kokouksen kulun mukaiseksi:

Irma Lumen- Nurminen Veikko Kippilä.